sonderborg.dk

Vestegnens historie - fra landboegn til velfærdsforstad
2026-09-17 16:30 - 17:30 (Europe/Copenhagen)
Vær sammen om historien. Vi mødes i Det Hemmelige Selskab for Historie til samtaler om det, der ændrede historien.
Der hersker mange forestillinger og fordomme om, hvad Vestegnen er for et sted i dag. Men Vestegnen er måske dén egn i Danmark, der er mest repræsentativ for den politiske og kulturelle samfundsudvikling, vi ser gennem 1900-tallet i Danmark. Med udgangspunkt i Fingerplanen fra 1947 er oplægget en kort tour de force i Vestegnens omdannelse fra landbrugsområde til de nye forstæder, der var forankret i opbygningen af den moderne velfærdsstat.
Oplægsholder:
Pauline Wedel Kaalund, historiker og museumsinspektør ved Kroppedal Museum
Det Hemmelige Selskab for Historie er klar med nye spændende livestreaminger, hvor historikere og formidlere over hele landet fortæller om spændende historiske emner.
I efteråret mødes Det Hemmelige Selskab for Historie tre gange på Biblioteket Sønderborg – og du er inviteret med. De planlagte oplæg varer ca. 30 minutter og er fra forskere, der sendes live fra et sted i Danmark. Oplæggene efterfølges af samtale i gruppen om dagens emne.
Det Hemmelige Selskab handler om historie og samvær. Medlemmerne skal ikke forberede sig på forhånd, men man modtager forslag til artikler og litteratur, hvis man vil dykke yderligere ned i emnerne.
Kom og vær med i hyggeligt/hemmeligt selskab i Indsigten.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Jón Kalman Stefánsson og Sigríður Hagalín Björnsdóttir
2026-09-17 16:30 - 18:30
Forfattersamtale – en del af litteraturfestivalen “OrdFraNord”.
Forfatterparret Jón Kalman Stefánsson og Sigríður Hagalín Björnsdóttir er et ægte litterært power couple.
Jón Kalman Stefánsson er kendt for sin poetiske, eksistentielle og magisk-realistiske prosa, der blander barsk islandsk natur med højstemt patos. Han er oversat til 27 sprog, har vundet adskillige priser og er i 2026 nomineret til Nordisk Råds litteraturpris for
Himmellegemer over verdens yderste rand.
Sigríður Hagalín Björnsdóttir fik sit litterære gennembrud med romanen Eyland (Ø) i 2016, som blev den bedst sælgende bog i Island det år. I 2024 udkom Ilden som den første af hendes romaner på dansk, og i 2025 blev den filmatiseret med Pilou Asbæk i en af hovedrollerne. I 2025 udkom En lykke i denne verden: en riddersaga, og efterfølgeren til denne er allerede udkommet på islandsk.
Samtalen tager udgangspunkt i romanerne En lykke i denne verden: en riddersaga og Himmellegemer over verdens yderste rand, der begge er baseret på historiske begivenheder. Hvad kan vi lære af en hofdigter og soldat i tjeneste hos Islands mægtigste
kvinde i 1400-tallet – og af en brutal massakre på spanske hvalfangere i 1615?
Sammen vil de to forfattere give et indblik i deres skriveprocesser, deres liv og de temaer, der optager dem – fra naturens voldsomme kræfter til kærlighedens og fortællingens betydning.
I samtale med Sigurbjörg Elín Hólmarsdóttir.
Nyd lidt sødt inden arrangementet
Forudbestil et stykke kage fra Café Kjukken, som du kan tage med ind til arrangementet.
Sammen med din billet til dette arrangement kan du købe et stykke kage og en kop valgfri kaffe til 70 kr.
Du kan hente din anretning i caféen inden arrangementet. Kom i god tid, så du undgår at stå i kø.
Vær opmærksom på, at tilbuddet kun gælder, hvis du har en gyldig billet til dette arrangement, og tilbuddet kan kun bruges torsdag 17. september 2026 inden arrangementet. Dette tilbud skal købes senest 15. september 2026.
OrdFraNord
OrdFraNord er en lille litteraturfest med store navne. Hvert efterår kan du opleve nordiske forfattere på scener både nord og syd for den dansk-tyske grænse. I 2026 får vi besøg af danske Johanne Mygind og det islandske forfatterpar Jón Kalman Stefánsson og
Sigríður Hagalín Björnsdóttir.
OrdFraNord Litteraturfest i grænselandet er støttet af Rislum Fonden og er et samarbejde mellem:
Dansk Centralbibliotek for Sydslesvig
Haderslev Bibliotekerne
Biblioteket Sønderborg
Verband Deutscher Büchereien Nordschleswig
Foreningen Norden
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Nul Stjerner: Det store rejseshow 2
2026-09-17 19:00 | Sønderborg Teater, Strandvej 1, Sønderborg, 6400
Det succesfulde program fra DR med Jan Elhøj og Morten Kirckhoff vender tilbage til de skrå brædder med en ny live-tour.
Rejsevennerne er klar til at dele endnu flere historier, erfaringer og oplevelser fra deres mange rejser.
Showet er en forlængelse af DR-programmet Nul Stjerner, hvor Jan og Morten i mere end 50 lande har sat sig for at finde det uperfekte, det glemte og det ufrivilligt underholdende. Publikum får denne gang et helt nyt indblik i kulissen bag programmet – og de historier, der var for mærkelige, for lange eller for pinlige til at komme med på TV.
Aftenen byder på en blanding af ærlige rejseanekdoter, upassende fotos og improviseret logik.
Under mottoet “Det værste udgangspunkt rummer de største oplevelser” inviterer Jan og Morten publikum med på en rejse, hvor planlægning er overvurderet, og hvor de bedste minder ofte starter med en fejlbooking.
Køb billet til en aften, hvor du får grin, indsigt og rejseinspiration af den slags, du ikke finder på TripAdvisor.
Nul Stjerner – Det Store Rejseshow 2 er en rejse ud i verden og ind i alt det, der opstår, når man forlader comfortzonen – fortalt af to rejsemakkere, der stadig rejser med mere nysgerrighed end fornuft.
Rejser bliver aldrig det samme igen.

Prokofievs 2. klaverkoncert
2026-09-17 19:30 - 21:30 | Koncertsalen Alsion, Alsion 2, Sønderborg, 6400, Danmark
Prokofievs 2. klaverkoncert er på alle måder et fysisk og mentalt maraton for solisten og betragtes som en af de mest virtuose og komplekse klaverkoncerter, man kan gå ombord i. Men det er ikke et problem for aftenens solist, ukrainske Vadym Kholodenko.
Han vandt guldmedalje i Van Cliburn International Piano Competition i 2013, og siden da har han smykket sig med et hav af priser for sine indspilninger.
Efter pausen skal vi høre balletmusik i form af Stravinskys Feens kys – en musikalsk historie om en fe, der forelsker sig i et menneske. Musikken skifter mellem krystalklar, næsten mekanisk lethed og pludselige lyriske åndehuller, med raffineret instrumentation, spidse rytmer og gennemsigtige klanglag.
Koncerten ledes af den iranske dirigent Hossein Pishkar, der både er kendt som opera- og orkesterdirigent. Han har blandt andet dirigeret Verdis Aida på Operaen i København.
Dirigent: Hossein PishkarSolist: Vadym Kholodenko, klaverProgram:L. Farrenc: Ouverture nr. 2S. Prokofiev: Klaverkoncert nr. 2I. Stravinsky: Feens kys (koncertant)

Southland Jazzband // Sønderborghus
2026-09-17 20:00 - 22:00 | Sønderborghus, Martin Nyrops Plads 2, Sønderborg, 6400
Southland Jazzband bringer den klassiske New Orleans-jazz og swingtradition til live med varme, nærvær og spilleglæde. Orkestret henter inspiration fra 1920’ernes og 30’ernes gyldne jazzæra og fortolker de udødelige melodier fra jazzens mestre, blandt andre Louis Armstrong, Sidney Bechet, Chris Barber og Papa Bue. Med kærlighed til den autentiske tradjazz og respekt for den originale sound skaber Southland Jazzband en stemningsfuld koncertoplevelse, hvor både øre og øjne bliver forkælet. Musikken leveres med stil, charme og et skarpt visuelt udtryk, der sender publikum direkte tilbage til jazzens storhedstid.
Bandet består af erfarne musikere med en fælles passion for den traditionelle jazz:
Asbjørn Kamban på trompet
Anders Ringgaard på basun og vokal
Jon Bjarnason på banjo og vokal
Guy Moscoso på klarinet, sopransax og vokal
Jens Holgersen på kontrabas
Musikerne har tilsammen mange års erfaring fra den danske jazzscene og har spillet i en lang række orkestre og konstellationer. Southland Jazzband har valgt at spille uden trommer for at fremhæve de varme, akustiske klange og skabe en mere intim og dynamisk lyd. Repertoiret består ikke kun af klassiske evergreens – bandet er også begyndt at spille original musik skrevet med kærlighed til lyden, stilen og stemningen fra 1920?ernes jazz. Resultatet er autentisk jazz med nærvær, energi og masser af passion. Southland Jazzband er hjemmehørende på Sydfyn og spiller til jazzklubber, festivaler, kulturarrangementer, private fester og danseevents over hele landet.

PIGER, POWER OG PIBER – Orgel, Pigekor og Efterklang forenes i Sct. Marie Kirke
2026-09-18 19:30 - 21:00 | Sct. Marie Kirke, Sønderborg, Kirketorvet, Sønderborg, 6400
I de seneste år har det anmelderroste band Efterklang og Sønderjysk Pigekor løbende dyrket deres kreative venskab, og nu tager samarbejdet en helt ny og særlig dimension: Kirkens mægtige orgel bliver en tredje partner på scenen, når tre vidt forskellige musikalske verdner smelter sammen til én uforglemmelig koncert.
Fredag den 18. september 2026 kl. 19.30 indtager Efterklang, Sønderjysk Pigekor under ledelse af dirigent Mette Rasmussen samt kirkens 2. organist Ida Hymøller Sct. Marie Kirke i Sønderborg. Koncerten er en del af Orgelfestivalen i Sønderborg og omegn.
Publikum kan glæde sig til et program, hvor Efterklangs melankolske indierock møder pigekorets rene klange og orglets monumentale stemmer. Der bliver både fælles numre, hvor alle tre enheder spiller sammen, og helt særlige stykker, hvor orgel og band står alene – et sjældent møde mellem elektronisk forstærkede instrumenter og et af kirkens ældste instrumenter.
Mads Brauer, musiker i Efterklang og Ida Hymøller spiller på både det store kirkeorgel og det nyindkøbte lille orgel og vil hver især bidrage med deres fortolkninger – både i værker skrevet til lejligheden og i nøje udvalgte highlights fra orgellitteraturen.
Efterklang og Sønderjysk Pigekor har haft et tæt kreativt partnerskab i mere end 15 år, et musikalsk venskab i konstant udvikling, der har ført til adskillige koncerter og indspilninger. I 2026 mødes de kun til tre særlige kirkekoncerter – denne i Sønderborg er en af dem – hvilket gør lejligheden til en sjælden oplevelse, selv om samarbejdet har været regelmæssigt gennem de seneste år.
Koncerten byder på en sjælden mulighed for at opleve samspillet mellem orglets dybde, korets klarhed og Efterklangs karakteristiske lydunivers. Glæd dig til en aften, hvor fortid og nutid, elektronisk indie og kirkemusik mødes i en enestående helhed.

Efterklang og Sønderjysk Pigekor i Sct. Marie Kirke, Sønderborg - del af orgelfestivalen i Sønderborg og omegn
2026-09-18 19:30 - 21:00 | Sct. Marie Kirke, Sønderborg, Kirketorvet, Sønderborg, 6400
PIGER, POWER OG PIBER
En unik musikalsk symbiose: Orgel, Pigekor og Efterklang forenes i Sct. Marie Kirke
I de seneste år har det anmelderroste band Efterklang og Sønderjysk Pigekor løbende dyrket deres kreative venskab, og nu tager samarbejdet en helt ny og særlig dimension: Kirkens mægtige orgel bliver en tredje partner på scenen, når tre vidt forskellige musikalske verdner smelter sammen til én uforglemmelig koncert.
Fredag den 18. september 2026 kl. 19.30 indtager Efterklang, Sønderjysk Pigekor under ledelse af dirigent Mette Rasmussen samt kirkens organist Ida Hymøller Sct. Marie Kirke i Sønderborg. Koncerten er en del af Orgelfestivalen i Sønderborg og omegn.
Publikum kan glæde sig til et program, hvor Efterklangs melankolske indierock møder pigekorets rene klange og orglets monumentale stemmer. Der bliver både fælles numre, hvor alle tre enheder spiller sammen, og helt særlige stykker, hvor orgel og band står alene – et sjældent møde mellem elektronisk forstærkede instrumenter og et af kirkens ældste instrumenter.
Mads Brauer, musiker i Efterklang og Ida Hymøller spiller på både det store kirkeorgel og det nyindkøbte lille orgel og vil hver især bidrage med deres fortolkninger – både i værker skrevet til lejligheden og i nøje udvalgte highlights fra orgellitteraturen.
Efterklang og Sønderjysk Pigekor har haft et tæt kreativt partnerskab i mere end 15 år, et musikalsk venskab i konstant udvikling, der har ført til adskillige koncerter og indspilninger. I 2026 mødes de kun til tre særlige kirkekoncerter – denne i Sønderborg er en af dem – hvilket gør lejligheden til en sjælden oplevelse, selv om samarbejdet har været regelmæssigt gennem de seneste år.
Fakta:
• Hvad: Koncert med Efterklang, Sønderjysk Pigekor (dir. Mette Rasmussen) og organist Ida Hymøller.
• Hvornår: Fredag 18. september 2026 kl. 19.30.
• Hvor: Sct. Marie Kirke, Sønderborg.
• I samarbejde med: Orgelfestivalen i Sønderborg og omegn.
Billetter og yderligere information:
https://place2book.com/da/sw2/sales/durl042z54
Koncerten byder på en sjælden mulighed for at opleve samspillet mellem orglets dybde, korets klarhed og Efterklangs karakteristiske lydunivers. Glæd dig til en aften, hvor fortid og nutid, elektronisk indie og kirkemusik mødes i en enestående helhed.

Elias Rønnenfelt // Sønderborghus
2026-09-18 20:00 - 22:00 | Sønderborghus, Martin Nyrops Plads 2, Sønderborg, 6400
Elias Rønnenfelt udgav i efteråret 2025 albummet ‘Speak Dagger” med nummeret “USA Baby”.
Se videoen til “USA Baby”, instrueret af Fousheé.
Mindre end et år efter udgivelsen af sit debutalbum Heavy Glory vender Elias tilbage med sit andet album, Speak Daggers. Albummet er skrevet og indspillet mellem
turnéer og rummer bidrag fra den legendariske jamaicanske gruppe The Congos samt danske Erika de Casier og Fine.
I oktober sidste år udkom debutalbummet Heavy Glory. Siden fulgte albummet Lucre i februar – et samarbejde med Dean Blunt. I juni udkom singlen Carry On Bag. I begyndelsen af august udgav Elias to sange i samarbejde med Fousheé og Jonatan Leandoer96. Og i sidste uge kom singlen tears on his rings and chains, igen et samarbejde med Dean Blunt.

1 dags begynderkursus i maleri på Sønderjyllands Kunstskole
2026-09-19 10:00 - 16:00 | Sønderjyllands Kunstskole, Nørre Havnegade 15, Sønderborg, 6400, Danmark
Kom og vær med til en hyggelig og inspirerende dag hvor du får en grundlæggende introduktion til maleriets verden – her får du prøvet kræfter med farvelære, komposition og skitseteknikker med blyant og kul. Derudover udforsker vi også både klassisk og moderne figurmaleri samt det abstrakte, så du får mulighed for at eksperimentere med forskellige stilarter.
Kurset er specielt tilrettelagt for begyndere, og med sin store erfaring er Adam Gabriel den perfekte underviser til at guide dig gennem maleriets mange fascinerende processer. Du vil blive inspireret til at udfolde din kreativitet, slippe fantasien løs og lege med dit kunstneriske udtryk.
Prisen er for 6 lektioner inkl. materialer.

Mini spionerne
2026-09-19 10:00 - 17:00 | Universe, Mads Patent Vej 1, Nordborg, 6430
Find din lup og din indre detektiv frem, for nu skal der løses mysterier!

Tag på opdagelse i Universe og løs gåder ved hjælp af små ledetråde og opgaver. Du kan også glæde dig til at opleve det helt nye show med DR Ramasjang Mysteriet!

Kristian er kommet i knibe, da hans elskede kat er forsvundet. Og nu er spørgsmålet bare: Hvem er skurken? Er det fodbold-tossen Ronni Roligan? Danse Staffan, den snu svensker? Rengørings-slynglen Fru Pudderkvast? Pølsetyven Preben Pølsesnak? Reichardt Thomsen den gamle kleptoman? Hippie-røveren Camping Vagn? Eller den smukke-men bedrageriske-Hanne Riffel?

For at løse mysteriet om den forsvundne kat, får Kristian brug for din hjælp! I skal sammenligne fingeraftryk, kigge i skurkenes lommer, og til sidst afsløre den skyldige kat-napper. Der er lagt op til et musikalsk show med alle de kendte sange fra det legendariske tv-program!

Orgelkoncert med David Bendix Nielsen
2026-09-19 16:00 - 17:00
Den prisbelønnede dansk-ungarske organist David Bendix Nielsen gæster Christianskirken lørdag den 19. september 2026 kl. 16.00, hvor han giver en solokoncert på kirkens orgel.
David Bendix Nielsen hører til blandt de markante yngre danske organister. Han er uddannet orgelsolist, kirkemusiker og cembalist fra Det Kongelige Danske Musikkonservatorium og Hochschule für Musik und Theater Hamburg. Til daglig er han organist ved Sankt Markus Kirke på Frederiksberg og underviser ved Sjællands Kirkemusikskole. Tidligere har han været organistassistent ved både Roskilde Domkirke og Holmens Kirke.
Ud over sit virke som kirkemusiker optræder David Bendix Nielsen som koncertorganist og ensemblemusiker i både Danmark og udlandet. Han er kunstnerisk leder af ensemblet Arte Divine og arbejder desuden med tværkunstneriske projekter, hvor orgelmusik møder blandt andet billedkunst, lys og dans. Han står blandt andet bag koncertserien Orgeldrømme, der udforsker nye måder at opleve orgelmusikken på.
Hans musikalske arbejde er blevet anerkendt med flere betydelige hædersbevisninger, herunder Léonie Sonnings Talentpris og Statens Kunstfonds legat “Den Unge Kunstneriske Elite”. I 2022 udgav han sit debutalbum Bach & Pärt, som blev rost for sit kunstneriske udtryk og sin fortolkning af de to komponister.
Publikum kan se frem til en koncert med en organist, der kombinerer teknisk overskud med stor musikalsk nysgerrighed. Med respekt for den klassiske orgeltradition formår David Bendix Nielsen samtidig at åbne døren til nye måder at opleve instrumentets klang og muligheder på.
Koncerten varer en time og er en del af orgelfestivalen 2026
Yderligere oplysninger om koncerten og det øvrige program findes på orgelfestivalsonderborg.dk.

Parastou // Sønderborghus
2026-09-19 19:00 - 21:00 | Sønderborghus, Martin Nyrops Plads 2, Sønderborg, 6400
‘Sjovt nok blev det seriøst’ er comedy-talkshowet, hvor vi kommer helt med bag om Parastou. Ind i parodierne, de personlige historier og de kaotiske øjeblikke fra hendes eget liv, der satte det hele i gang. Her får du de ærlige afsløringer og alt det, hun normalt ville have klippet ud… for hvad ville folk ikke tænke, hvis hun viste dén side af sig selv?

Men denne gang viser hun det hele.
Et autentisk, råt og underholdende show, der inviterer dig til at læne dig tilbage og mærke, at du faktisk ikke behøver at præstere for at høre til.
Showet blander humor, autenticitet og selvironi og rammer alle de relaterbare hverdagssituationer, vi kender – fra de typer, vi alle har mødt, som har fået os til at føle os på helt særlige måder, til de situationer, vi stadig husker, og ikke mindst de personer og momenter, der ubevidst har sat deres præg på, hvem vi er og de valg vi har truffet gennem livet.
Fælles for det hele er, at det er genkendeligt og relaterbart på den ene eller anden måde. Og præcis derfor kan vi grine af det sammen.
Det er et show, der løsner dig op, får dig til at grine og – helt uden du opdager det – befrier dig fra alt det, du troede, du burde og skulle. For sandheden er, at vi alle ligner hinanden langt mere, end vi lige går og tror.

Åbent Landbrug på Gråsten Landbrugsskole
2026-09-20 10:00 - 16:00 | Gråsten Landbrugsskole, Fiskbækvej 15, Gråsten, 6300, Danmark
Naturvejlederne laver sjove natur aktiviteter til Åbent Landbrug på Gråsten Landbrugsskole. Kom og vær med til en spændende dag for hele familien.

Oda Omvendt Bøjer Reglerne – en del af RytmeRæs // Sønderborghus
2026-09-20 14:00 - 15:00 | Sønderborghus, Martin Nyrops Plads 2, Sønderborg, 6400
Oda Omvendt Bøjer Reglerne er en del af RytmeRæs.

Der skal købes billet til både børn og voksne. Børn under 3 år på skødet af en voksen er gratis i RytmeRæs koncerterne.
En musikalsk børnefest fuld af fantasi og fællesskab. Hvem bestemmer, hvordan musik skal lyde? I denne interaktive og humoristiske forestilling med Oda Omvendt fra Ramasjang, tager Oda børnene med på en legende mission for at omvende selveste Regel Rytteren – manden der tror, musik kun må spilles med noder og alvor. Med loopmaskiner, zapper og skøre lyde bygger børn og voksne deres helt egen musikmaskine. Forestillingen er fuld af fællessang, dans og barnlig skabertrang – og slutter i et musikalsk festfyrværkeri. Musik, sjov og fantasi for børn 3-9 år – og deres voksne.

“Forbarm dig over mig” – orgelkoncert i Sct. Marie Kirke
2026-09-20 16:00 - 17:00 | Sct. Marie Kirke, Sønderborg, Kirketorvet, Sønderborg, 6400
Oplev en storslået orgelkoncert med Julian Mallek – en del af Orgelfestivalen i Sønderborg og Omegn
Søndag den 20. september 2026 kl. 16.00 inviterer Sct. Marie Kirke til en særlig koncert under titlen “Forbarm dig over mig” – et tema, der trækker røde tråde gennem hele programmet.
Med udgangspunkt i koralen “Erbarm dich mein, o Herre Gott” (på dansk: Forbarm dig over mig, o Herre Gud) præsenterer organist Julian Mallek et alsidigt program, der spænder fra det dybt forankrede koralforspil til den virtuose nordtyske præludietradition.
Julian Mallek spiller på både kirkens store orgel og lille orgel, hvilket giver en unik mulighed for at opleve instrumenternes forskellige klangverdener.
Program:

J.S. Bach: Praeludium og Fuge h-mol BWV 544
J.S. Bach: Erbarm dich mein, o Herre Gott BWV 721 (manualiter)
J.S. Bach: Kyrie-satser fra Clavierübung del 3 (BWV 669–674)
J.L. Krebs: Praeambulum supra Erbarm dich mein, o Herre Gott | Choral Erbarm dich mein, o Herre Gott | Choral (alio modo)
F. Danksagmüller: Versus (2014) – Erbarm dich mein, o Herre Gott
N. Bruhns: Praeludium G-dur

Praktisk information:
📅 Dato: Søndag den 20. september 2026
🕓 Tid: Kl. 16.00
📍 Sted: Sct. Marie Kirke, Sønderborg
🎵 Orgel: Julian Mallek
Koncerten er en del af Orgelfestivalen i Sønderborg og Omegn.
Velkommen til en eftermiddag fyldt med bøn, eftertanke og mesterlig orgelkunst i smukke rammer.

Læseklubben
2026-09-21 16:00 - 17:30
Klubben for de hardcore læsere
Biblioteket Sønderborg har en læseklub for de hardcore læsere i alderen 12-16 år. Vi mødes mandage i ulige uger og snakker om den bog, vi har læst.
Vi har det smaddersjovt, deler gode bøger og oplever også kulturelle ting sammen.
Skal du være med?
For børn og unge 12-16 år.
Tilmeld dig Læseklubben ved at skrive en mail til Karla på kaje@sonderborg.dk
Begivenheden foregår her:
Biblioteket Sønderborg
Lokale Mp1.1, Nørre Havnegade 15, 6400, Sønderborg
Læs mere om eventet og køb en evt. billet her.

Jørgen Skouboe
2026-09-21 19:00 | Sønderborg Teater, Strandvej 1, Sønderborg, 6400
Gå på rov i fortællingen om et naturmenneske ud over det sædvanlige.
I sit nye foredrag ser TV-vært, jæger, naturelsker og opfinder Jørgen Skouboe tilbage på sin autodidakte vej gennem livet. Mød manden, der skød, byggede og pileflettede sig ind i de danske hjerter og med sin utæmmede natur blev et fænomen langt ud over det, du så på skærmen.
Oplev den populære tv-vært, Jørgen Skouboe, der nu for første gang fortæller hele sin historie i samtale med journalist og forfatter Dorthe Løwendahl Bomann. Hvem er den kreative idémand og naturelsker, som gennem et halvt århundrede har skabt programsucceser på stribe? Har årene i regn, sol, muld og skov gjort ham til den, han er? Eller har han altid været utæmmet af natur?
Glæd dig til en personlig fortælling fyldt med anekdoter fra bag kameraerne på de folkekære tv-programmer Dus med dyrene, Det derude, Ude i Naturen, Frilandshaven, Mens vi venter på at dø, To fag frem og Nak og æd.
På denne inspirerende aften ser Skouboe tilbage på sin autodidakte vej gennem livet og giver sit erfarne bud på, hvordan man får det meste ud af tilværelsen. Også selvom man i stedet for en uddannelse er væbnet med gåpåmod, nysgerrighed og skabertrang.
UTÆMMET AF NATUR er Jørgen Skouboes beretning om at være en uregerlig og usædvanlig mand. Og ikke om mindst hvordan den indre vildskab har banet vejen for et liv med utallige store oplevelser, stærke bekendtskaber og mageløse måltider.

Læseheltene
2026-09-22 14:30 - 15:30
Kunne du tænke dig at blive en helt?
Så meld dig til Læseheltene, hvor alle med lyst til at læse mødes.
Sammen læser vi, snakker om bøger og anbefaler de bedste til hinanden. Der er altid saft på kanden og lidt godt til ganen.
For børn i 4.-5. klasse.
Tilmeld dig Læseheltene ved at sende en mail til born@sonderborg.dk
Begivenheden foregår her:
Biblioteket Gråsten
, Ahlefeldvej 4, 6300, Gråsten
Læs mere om eventet og køb en evt. billet her.

Polar Poeternes Klub
2026-09-22 16:30 - 18:00
Nordiske stemmer i nye hænder
Norden ånder og knitrer – bliv en del af et fællesskab og et frirum!
Østenvindens kulde glider langsomt hen over gulvet, mens varmen fra brændeovnen lægger sig som et blødt tæppe omkring dig. Her træder du ind i et univers, hvor de klassiske nordiske forfatterstemmer fylder rummet – stemmer fra sneklædte bjerge, dybe skove, rå kyster og kolde byer.
Velkommen til Nordens vinterhule
I Polar Poeternes Klub rejser vi ind i Nordens litterære skatkammer – vi læser højt sammen og giver plads til en fælles samtale, hvor de umiddelbare indtryk, stemninger og refleksioner er i centrum.
Her kan du lytte.
Du kan dele en tanke.
Eller bare lade teksten omslutte dig.
Ingen forventninger – bare mød op
Du behøver ikke at vide noget på forhånd. Lad dig blot omfavne af de nordiske stemmer i et hjerteligt frirum på en kold hverdag. Vi har begravet de kedelige analyser ude i sneen, så der venter bare et fællesskab for dig, der er nysgerrig på Nordens litteratur og de historier, der åbner sig, ånder eller overrasker dig.
Mød din ekspeditionsguide
Lad bibliotekets egen litteraturformidler Anders Ølholm, føre dig ind i de nordiske stemmer, hvor vinterkulde og brændeovnsgløder, nærhed og afstand, tryghed og uro, eksisterer side om side.
Hold varmen
Som ved ethvert godt klubmøde i det kolde Nord kræver det selvfølgelig noget varmt til koppen og lidt til den søde tand. Det sørger vi for. Det er ikke bare nice to have, men need to have. Det er overlevelse. Bare kom ind fra efterårskulden.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Forfatterforedrag med Karsten Skov
2026-09-22 16:30 - 18:00
Karsten Skov fortæller om sin roman “Ammi: en skæbnefortælling fra grænselandet”, der kaster lys over en ofte overset del af Sønderjyllands historie under Første Verdenskrig.
Romanen skildrer livet for de kvinder, der måtte holde gårdene i gang, mens deres mænd var sendt i krig for den tyske kejser. I centrum står Ammi fra Nordals – en stærk og handlekraftig kvinde, der kæmper for at få hverdagen til at hænge sammen i en tid præget af savn, slid og svære valg.
Da en russisk krigsfange bliver udstationeret som arbejdskraft på hendes gård, opstår der en forbudt kærlighed på tværs af frontlinjer og fordomme. Med afsæt i virkelige begivenheder og skæbner fra grænselandet giver Karsten Skov indblik i både den historiske baggrund og arbejdet med at omsætte den til litteratur.
Udover sin roman vil Karsten Skov også fortælle om sin deltagelse i projektet SPOR – Litterære Lydvandringer. Lydvandringen Berthas bog starter ude ved Nordborg Pier. Her kommer Karsten ind på, hvordan en gammel bog, fundet i et antikvariat, inspirerede ham til at skrive novellen, som nu er blevet til en lydvandring.
Begivenheden foregår her:
Biblioteket Nordborg
, Løjtertoft 7, 6430, Nordborg
Læs mere om eventet og køb en evt. billet her.

Matilde Kimer - Ikke uden kamp
2026-09-22 17:00 - 18:30
Et aktuelt foredrag af journalist og forfatter Matilde Kimer. Med udgangspunkt i sin bog “Ikke uden kamp” fortæller hun gribende om krigen i Ukraine.
Klokken er lidt over fem om morgenen den 24. februar 2022, da Matilde Kimer vågner til ny- heden om den russiske invasion. Hun befinder sig på et lille hotel i Kharkiv og har planer om at rejse hjem til Danmark samme dag for at få fjernet en kræftknude i skjoldbruskkirtlen.
Hun ringer til sin fotograf, Orest, der stadig sover.
“Har du hørt det? Det er begyndt.”
Fem minutter senere er hun live igennem til DR Byen.
Hun kommer ikke hjem den dag.
Ikke uden kamp skildrer krigen fra de første højspændte døgn til udmattelsen i krigens tredje og fjerde år. Kimer følger almindelige ukrainere, hvis liv og skæbner er uløseligt forbundet med krigen. Aktivisten Anton bliver såret og må søge udrejsetilladelse for at blive opereret i München. Fotografen Orest skifter kameraet ud med en kalashnikov.
Men fortællingen er også hendes egen.
Kræftknuden bliver fjernet, men et år senere får hun konstateret kræft i tarmen. Hun deporteres fra Rus land og mister sin presseakkredite ring i Ukraine. Alligevel fortsætter hun sit arbejde. For ligesom de mennesker, hun skildrer i sine re portager, giver Matilde Kimer ikke op uden kamp.
Matilde Kimer tabte sit hjerte til Rusland som studerende i Skt. Petersborg og har siden dækket Rusland og Ukraine for Danmarks Radio. Mange kender hende fra hendes stærke reportager på tv og radio – blandt andet fra Majdan- revolutionen i 2014, som hun skriver om i bogen Krigen indeni.
Begivenheden foregår her:
Biblioteket Gråsten
BHJ Salen, Ahlefeldvej 4, 6300, Gråsten
Læs mere om eventet og køb en evt. billet her.

Koncert med Anders Forsberg Svendsen, orgel og Rebecca Forsberg Svendsen, mezzosopran
2026-09-22 19:30
Som en del af Orgelfestival Sønderborg 2026 inviterer Christianskirken til koncert tirsdag den 22. september kl. 19.30, hvor organist Anders Forsberg Svendsen og mezzosopran Rebecca Forsberg Svendsen kommer med et program centreret om fransk orgel- og vokalmusik.
Publikum kan opleve værker af blandt andre Claude-Bénigne Balbastre, Louis Lefébure-Wély, Ernest Chausson, Louis Vierne og Jean Langlais. Koncerten forener virtuose orgelværker med lyriske sange for mezzosopran og orgel.
Anders Forsberg Svendsen er uddannet ved Det Kongelige Danske Musikkonservatorium og har videreuddannet sig i Paris. Efter mange år som organist og kirkeleder i København er han i dag organist ved Skt. Nicolai Kirke i Rønne.
Rebecca Forsberg Svendsen er uddannet fra solistklassen ved Det Kongelige Danske Musikkonservatorium. Hun har gennem en årrække optrådt som solist og ensemblesanger i både Danmark og udlandet, blandt andet med DR Radiokoret, DR Vokalensemblet og Musica Ficta. I dag er hun organist, korleder og sangpædagog på Bornholm.
Koncerten varer cirka en time og er en del af Orgelfestival Sønderborg 2026.
Det samlede program for Orgelfestival Sønderborg findes på orgelfestivalsonderborg.dk.

SE! (Hørup)
2026-09-23 10:00 - 10:30
Teaterforestilling for de mindste med TeaterBLIK
Tag med på en sanselig rejse i denne soloforestilling skabt til babyer og mindre børn. Her mødes billeder, animation og musik i et magisk univers, hvor abstrakte mønstre og former glider legende over i genkendelige figurer.
Kroppen, lydene og farverne skaber en fortælling om at være til – midt i en kompleks, men vidunderlig verden.
Det bliver en oplevelse, der pirrer sanserne, vækker nysgerrigheden og inviterer til fordybelse for både børn og voksne.
For børn 0-5 år og deres voksne.
Begivenheden foregår her:
Biblioteket Hørup
Salen, Knøs’ Gård 1, 6470, Sydals
Læs mere om eventet og køb en evt. billet her.

Fra Thit Jensen til Kim Larsen og Kong Frederik
2026-09-23 17:00 - 18:30
Foredrag med Jens Andersen om at skrive biografier. Er en biografi sandheden om et menneske, eller er den fuld af løgn? Og hvad skal der egentlig til for at skrive et liv frem på papir?
Jens Andersen inviterer publikum med ind i biografiens værksted. Han deler erfaringer, overraskelser og aha-øjeblikke fra arbejdet med sine mange prisbelønnede biografier om blandt andre Tom Kristensen, Tove Ditlevsen, H.C. Andersen, Ole Lund Kirkegaard, Frank Arnesen og Dronning Margrethe. Og så har Andersen ikke én, men to gange portrætteret den danske konge – senest i Kongeord fra 2024.
Med humor, indsigt og respekt for sine kilder fortæller Andersen om møderne med kunstnere, kongelige og kreative sjæle – og om, hvordan en biografi altid er resultatet af et møde mellem biografiens forfatter og mennesket bag historien.
Jens Andersen er ph.d. i nordisk litteratur, anerkendt litteraturkritiker og modtager af blandt andet Georg Brandes-prisen, Søren Gyldenda Prisen og H.C. Andersens legat. Hans forfatterskab viser, hvordan biografien både kan være en nøgle til at forstå et menneske, et samfund og en historisk epoke – og et litterært værk i egen ret.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Pia Callesen
2026-09-23 19:00 | Sønderborg Teater, Strandvej 1, Sønderborg, 6400
MIDT I EN BEKYMRINGSTID | Til de diagnoseløse: En aften til dig, der er ”helt normal”
Bekymrer du dig, måske lidt for meget, om alt fra elregninger til verdensfreden?
Du er ikke alene. Faktisk grubler og bekymrer de fleste af os – også selvom vi ikke har nogen diagnose. En måling fra Epinion viser, at 80 % af danskerne er bekymrede for verdensfreden, og næsten lige så mange bekymrer sig mere nu, end de gjorde for et år siden.
Men hvad nu, hvis det ikke er tankerne, der skal have magten – men dig?
I sit nye, underholdende foredrag deler psykolog og bestsellerforfatter Pia Callesen en enkel og livsnær måde at håndtere tanker og bekymringer på. Med humor, varme og genkendelige eksempler viser hun, hvordan du kan slippe fri af tankemylderet, få mere ro i hovedet og mere energi til alt det, der faktisk betyder noget.
Kort sagt: Bliv klogere og få et godt grin.
Over 40.000 mennesker har allerede oplevet Pia Callesens første foredrag Lev Mere Tænk Mindre.
Gå ikke glip af hendes nye underholdende foredrag MIDT I EN BEKYMRINGSTID, når hun gæster Sønderborg Teater den 23. september 2026.

SE! (Broager)
2026-09-24 10:00 - 10:30
Teaterforestilling for de mindste med TeaterBLIK
Tag med på en sanselig rejse i denne soloforestilling skabt til babyer og mindre børn. Her mødes billeder, animation og musik i et magisk univers, hvor abstrakte mønstre og former glider legende over i genkendelige figurer.
Kroppen, lydene og farverne skaber en fortælling om at være til – midt i en kompleks, men vidunderlig verden.
Det bliver en oplevelse, der pirrer sanserne, vækker nysgerrigheden og inviterer til fordybelse for både børn og voksne.
For børn 0-5 år og deres voksne.
Begivenheden foregår her:
Biblioteket Broager
, Storegade 6A, 6310, Broager
Læs mere om eventet og køb en evt. billet her.

Digital Suverænitet
2026-09-24 10:00 - 16:00 | Hotel Alsik, Nørre Havnegade 21-25, Sønderborg, 6400
Erhvervskonference med fokus på digital suverænitet og Europas digitale fremtid. Mød eksperter, beslutningstagere og virksomheder til en dag med oplæg, debat og netværk om digital handlefrihed og ny europæisk konkurrencekraft.
På konferencen stiller vi skarpt på det højaktuelle tema, at Danmark og Europa har digitaliseret hurtigt – men ikke på egne præmisser. Vi er i dag dybt afhængige af globale tech-giganter, hvilket udfordrer både konkurrenceevne, innovation og handlefrihed.
Konferencen samler beslutningstagere fra erhvervsliv, offentlig sektor, forskning og innovation til en fælles drøftelse af, hvordan vi styrker digital uafhængighed i praksis.
På konferencen kan du blandt andet høre mere om:

Europas digitale position og muligheder
Fremtidens digitale infrastruktur og cloud
Open source og alternative løsninger
Nye krav og regulering (bl.a. NIS2 og Cyber Resilience Act)
Konkrete eksempler fra organisationer, der allerede handler

Erhvervskonferencen veksler mellem fælles oplæg og spor for henholdsvis offentlig og privat sektor. Programmet opdateres løbende i takt med, at nye indlægsholdere offentliggøres.

Tumlingesang
2026-09-24 11:00 - 11:45
Kom til en dejlig formiddag fyldt med sangglæde og nærvær
Ida Hymøller fra Sct. Marie Kirke i Sønderborg inviterer dig og din tumling ind i et musikalsk fællesskab.
Vi synger os gennem den danske sangskat og højskolesangbogens smukke melodier. Undervejs leger vi med lyde, fagter, bevægelse og dans, så både børn og voksne kan mærke musikken helt ind i kroppen.
Arrangementet henvender sig til familier, og der skal kun trækkes én billet pr. familie.
For børn 1-4 år og deres voksne.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Fælleslæsning
2026-09-24 11:00 - 12:00
Har du lyst til at blive en del af et læsende fællesskab, hvor vi sammen skaber plads til fordybelse, refleksion og samtale? Så er fælleslæsning lige noget for dig.
I fælleslæsningen mødes vi om skønlitteraturen og alle de tanker, følelser og reaktioner, som litteraturen vækker i os. Og hvem ved, måske kan vi sammen blive klogere både på litteraturen, os selv og hinanden.
Fælleslæsningen afholdes af en bibliotekar, som vil læse højt for gruppen og lede den fælles samtale undervejs. Det er også bibliotekaren, som udvælger de tekster, der bliver læst højt i gruppen. Du skal ikke forberede dig, og du behøver heller ingen særlige forudsætninger for at deltage.
Når der er to fælleslæsninger samme dag, er det de samme tekster, som bliver læst til begge arrangementer.
Begivenheden foregår her:
Biblioteket Sønderborg
M3.1, Nørre Havnegade 15, 6400, Sønderborg
Læs mere om eventet og køb en evt. billet her.

Ind i mørket
2026-09-24 13:00 - 14:00 | Sønderborg Teater, Strandvej 1, Sønderborg, 6400
Ungdomsforestilling om højreekstremisme og radikalisering (alle er velkomne)
